b'\n_START_ARTICLE_\nMonte Cassino\n_START_SECTION_\nIstoric\n_START_PARAGRAPH_\nM\xc4\x83n\xc4\x83stirea a fost \xc3\xaentemeiat\xc4\x83 \xc3\xaen 529, pe locul unei foste fort\xc4\x83re\xc8\x9be romane "Municipium von Casinum", de Sf\xc3\xa2ntul Benedict de Nursia (480-547). Dup\xc4\x83 distrugerea m\xc4\x83n\xc4\x83stirii \xc3\xaen anul 577 de longobarzi, Petronax de Brescia a fost \xc3\xaens\xc4\x83rcinat de Papa Grigore al II-lea s\xc4\x83 recl\xc4\x83deasc\xc4\x83 m\xc4\x83n\xc4\x83stirea \xc3\xaen anul 717. Aici au fost prezente personalit\xc4\x83\xc8\x9bi marcante din timpul Evului Mediu ca saxonul Willibald (700-787) \xc8\x99i Sturmius (715-779). Carol cel Mare a acordat m\xc4\x83n\xc4\x83stirii mai multe privilegii. \xc3\x8en anul 883 m\xc4\x83n\xc4\x83stirea este jefuit\xc4\x83 \xc8\x99i incendiat\xc4\x83 de sarazini, cu toate acestea ea va cunoa\xc8\x99te o perioad\xc4\x83 de dezvoltare \xc3\xaentre secolele X \xc8\x99i XI. M\xc4\x83n\xc4\x83stirea va suferi distrugeri importante \xc3\xaen timpul cutremurului din 1349. Pe la sf\xc3\xa2r\xc8\x99itul celui de al Doilea R\xc4\x83zboi Mondial ea va deveni un loc de refugiu pentru persoanele civile, dup\xc4\x83 unele surse ea n-a fost atacat\xc4\x83 de trupele germane. La data de 15 februarie 1944 m\xc4\x83n\xc4\x83stirea a fost distrus\xc4\x83 complet de un bombardament masiv a for\xc8\x9belor aliate. Dup\xc4\x83 acest bombardament trupele germane au ocupat ruinele m\xc4\x83n\xc4\x83stirii, aici av\xc3\xa2nd loc una dintre b\xc4\x83t\xc4\x83liile cele mai s\xc3\xa2ngeroase din timpul celui de al Doilea R\xc4\x83zboi Mondial. M\xc4\x83n\xc4\x83stirea a fost reconstruit\xc4\x83 \xc3\xaen anul 1964, \xc3\xaen timpul Papei Paul al VI-lea.'